เงินบาทปิด29.97.99บาท
ซีไอเอ็มบีไทย รายงาน เงินบาทปิด 29.97/99 แข็งค่าจากช่วงเช้า แม้รัฐออกมาตรการดูแล
12 ต.ค. 2553

ซีไอเอ็มบีไทย รายงาน เงินบาทปิด 29.97/99 แข็งค่าจากช่วงเช้า แม้รัฐออกมาตรการดูแล
นักบริหารเงินธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 29.97/99 บาท/ดอลลาร์ ปรับตัวแข็งค่าจากช่วงเช้าที่ระดับ 30.08/10 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาคเนื่องจากเงินดอลลาร์ปรับอ่อนค่าเมื่อเทียบกับเงินสกุลอื่น
"ปรับตัวแข็งค่าตาม trend เนื่องจากเงินดอลลาร์อ่อน...มาตรการ(แก้ปัญหาผลกระทบจากเงินบาทแข็งค่า)ออกมาสกัดกั้นเป็นบางอย่าง แต่ trend ยังแข็งค่าในตัวมันเองอยู่" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 82.05/10 เยน/ดอลลาร์ ปรับตัวแข็งค่าจากระดับ 82.15/16 เยน/ดอลลาร์ ส่วนเงินยูโรอยู่ที่ระดับ 1.3800/3808 ดอลลาร์/ยูโร ปรับตัวอ่อนค่าจากระดับ 1.3860/3865 ดอลลาร์/ยูโร 
นักบริหารเงิน คาดว่า กรอบการเคลื่อนไหวของเงินบาทวันพรุ่งนี้น่าจะอยู่ระหว่าง 29.90-30.05 บาท/ดอลลาร์